CELEX: C2004/262/03
Language: et
Date: 2004-10-23 00:00:00
Title: Euroopa Kohtu otsus (suurkoda) 7. september 2004 kohtuasjas C-127/02 (Raad van State'i eelotsusetaotlus): Landelijke Vereniging tot Behoud van de Waddenzee, Nederlandse Vereniging tot Bescherming van Vogels versus Staatssecretaris van Landbouw, Natuurbeheer en Visserij (Direktiiv 92/43/EMÜ — Looduslike elupaikade ning loodusliku loomastiku ja taimestiku kaitse — Mõisted “kava” ja “projekt” — Teatavate kavade ja projektide mõju hindamine kaitsealadele)

23.10.2004   
            
            
               ET
            
            
               Euroopa Liidu Teataja
            
            
               C 262/2
            
         
      EUROOPA KOHTU OTSUS
   
   (suurkoda)
   7. september 2004
   kohtuasjas C-127/02 (Raad van State'i eelotsusetaotlus): Landelijke Vereniging tot Behoud van de Waddenzee, Nederlandse Vereniging tot Bescherming van Vogels versus Staatssecretaris van Landbouw, Natuurbeheer en Visserij (1)
   
   (Direktiiv 92/43/EMÜ - Looduslike elupaikade ning loodusliku loomastiku ja taimestiku kaitse - Mõisted “kava” ja “projekt” - Teatavate kavade ja projektide mõju hindamine kaitsealadele)
   (2004/C 262/03)
   Kohtumenetluse keel: hollandi
   Kohtuasjas C-127/02, mille esemeks on EÜ asutamislepingu artikli 234 alusel Euroopa Kohtule 8. aprillil 2002. aastal Raad van State'i (Holland) 27. märtsi 2002. aasta otsusega esitatud eelotsusetaotlus selles kohtus pooleliolevas asjas järgmiste poolte vahel: Landelijke Vereniging tot Behoud van de Waddenzee, Nederlandse Vereniging tot Bescherming van Vogels versus Staatssecretaris van Landbouw, Natuurbeheer en Visserij, on Euroopa Kohus (suurkoda), koosseisus: president V. Skouris, kodade esimehed P. Jann, C. W. A. Timmermans, C. Gulmann (ettekandja), J.-P. Puissochet ja J. N. Cunha Rodrigues ning kohtunikud R. Schintgen, S. von Bahr ja R. Silva de Lapuerta; kohtujurist: J. Kokott, kohtusekretär: vanemametnik M.-F. Contet, teinud 7. septembril 2004 otsuse, mille resolutiivosa on järgmine:
   
               1.
            
            
               Südakarpide mehhaaniline püük, mida on harrastatud mitmeid aastaid, kuid millele igal aastal väljastatakse piiratud tähtajaga luba ning iga kord kaasneb loa väljastamisega nimetatud tegevuse võimalikkuse ja püügiala uus hindamine, on “kava” või “projekt” nõukogu 21. mai 1992. aasta direktiivi 92/43/EMÜ looduslike elupaikade ning looduliku loomastiku ja taimestiku kaitse kohta artikli 6 lõike 3 mõttes.
            
         
               2.
            
            
               Direktiivi 92/43 artikli 6 lõige 3 kehtestab menetluse, mille eesmärgiks on eelneva kontrolliga tagada, et kava või projekt, mis ei ole otseselt seotud ala kaitsekorraldusega või ei ole selleks otseselt vajalik, kuid mis tõenäoliselt avaldab alale olulist mõju, saab loa ainult siis, kui see ei avalda asjaomase ala terviklikkusele negatiivset mõju, samas kui nimetatud direktiivi artikli 6 lõige 2 kehtestab üldise kaitsekohustuse, mis hõlmab sellise halvenemise ja häirimise vältimist, millel võiks direktiivi eesmärke silmas pidades olla oluline mõju, ning seda ei saa kohaldada üheaegselt sama artikli lõikega 3.
            
         
               3.
            
            
               
                           a)
                        
                        
                           Direktiivi 92/43 artikli 6 lõike 3 esimest lauset tuleb tõlgendada nii, et iga kava või projekti puhul, mis ei ole otseselt seotud ala kaitsekorraldusega või ei ole selleks otseselt vajalik, peab hindama selle mõju asjakohasele alale, lähtudes ala kaitse-eesmärkidest, juhul kui objektiivse teabe põhjal ei ole välistatud, et sellel on eraldi või koos teise kavade ja projektidega oluline mõju kõnealusele alale.
                        
                     
                           b)
                        
                        
                           Direktiivi 92/43 artikli 6 lõike 3 esimese lause kohaselt tuleb iga kava või projekti, mis ei ole otseselt seotud ala kaitsekorraldusega või ei ole selleks otseselt vajalik, kuid mis võib kahjustada ala kaitse-eesmärke, pidada sellele alale olulist mõju omavaks. Nimetatud ohtu tuleb hinnata, võttes eelkõige arvesse selle kava või projektiga seotud ala iseloomulikke tunnuseid ja looduslikku eripära.
                        
                     
         
               4.
            
            
               Direktiivi 92/42 artikli 6 lõike 3 kohaselt tähendab kõnealusele alale kava või projekti poolt avaldatava mõju asjakohane hindamine seda, et enne kavale või projektile nõusoleku andmist tuleb parimatest teaduslikest teadmistest lähtudes teha kindlaks kõik kava või projekti aspektid, mis eraldi või koos teiste kavade või projektidega võivad mõjutada ala kaitse-eesmärke. Pädevad siseriiklikud ametiasutused võivad lubada südakarpide mehhaanilist püüki vaid siis, kui nad on kindlaks teinud, et see ei kahjusta kõnealuse ala terviklikkust, võttes arvesse selle tegevusega kõnealuse ala kaitse-eesmärkidele avaldatava mõju asjakohast hindamist. Nii on see juhul, kui ei ole ühtegi teaduslikult põhjendatud kahtlust sellise mõju puudumise kohta.
            
         
               5.
            
            
               Kui siseriiklikul kohtul palutakse kontrollida direktiivi 92/42 artikli 6 lõike 3 mõistes kavale või projektile loa andmise õiguspärasust, siis võib kohus kontrollida, kas pädevad siseriiklikud asutused on järginud nimetatud sättega ettenähtud kaalutlusõiguse piire, ehkki direktiivi ei ole asjaomase liikmesriigi õiguskorda selleks ettenähtud tähtajaks üle võetud.
            
         
      (1)  EÜT C 16, 29.6.2002.